Studio Arhoj Munch bowl withelderblauw genaamd Niagara falls, handgemaakte kom met een unieke glazuur laag.
De Munch bowl withelderblauw van Studio Arhoj is een handgemaakte en geglazuurde porseleinen kom. Het leuke is dat elke kom uniek is. 1389 Javelin Way, Lewisville, TX 75077 (MLS #14178170) :: Lynn Wilson with Keller Williams DFW/Southlake
1389 Javelin Way
MLS #: 14178170
1389 Javelin Way Lewisville, TX 75077 Kinderhuis se inwonertjies kry heerlike verrassing | Netwerk24
Deur Susan Cilliers 30 Junie 2019 20:18
Dis nie aldag dat ’n konvooi motorfietse vroegoggend die Abraham Kriel-kinderhuis in Potchefstroom se werf binnery en die jong inwonertjies vóór middagete op roomys getrakteer word nie. Boonop het twee perde ook hul opwagting gemaak.
Dít was alles gedoen om die kinders wat nie vir die vakansie na hul families kon gaan of na ander mense uitgeplaas is nie te bederf.
Bees Fourie, nasionale leier van die Bikers Againts Bullies South Africa-saamryklub (BABSA), en sowat 21 lede van motorfietsklubs in die Wes-Rand, Potchefstroom en Vanderbijlpark het Sondag na die kinderhuis opgeruk.
Bees Fourie, nasionale leier van die Bikers Against Bullies South Africa-saamryklub, met twee van die kinderhuismeisies wat nie kon wag om saam met hom op sy Harley Davidson te sit nie. Foto: Susan Cilliers
Lara Christie (regs) en haar dogter, Anushka le Roux, met die wenperd Shaheen. Shaheen beteken “koninklike wit arend” in Arabies.Foto: Susan Cilliers
Bees Fourie, leier van die Bikers Against Bullies South-Africa-saamrybklub, praat Sondag met die kinders voordat hul dag vol pret begin.Foto: Susan Cilliers
Gas Monkey van Vanderbijlpark het die kinders se kos en lekkernye vir die dag geborg. Net nadat die motorfietsryers opgedaag het, het die kinders elkeen ’n roomys gekry.
Daarna het Marius Hills, ’n jeugprediker van die Bikers Church aan die Wes-Rand, met hulle gepraat en ’n gebed gedoen.
“Julle is fantasties en ’n seën, moet nooit dat enigiemand vir julle iets anders vertel nie. Ons is almal kleipotte wat maklik kan breek, maar nie solank God by ons is nie.”
Lara Christie van Kammaland in Randfontein het die perde gebring waarop die kinders kon ry.
“Ons is nie bang nie, ons wil almal ry,” het van die kinders opgewonde gesê toe die bruin en wit hingste nader gebring is.
Die kinders het sommer al vroegoggend aan die roomyse gesmul.Foto: Susan Cilliers
Bees Fourie (heel links), leier van die Bikers Against Bullies South Africa-saamryklub, en die ander motorfietsryers wat die kinderhuis Sondag in Potchefstroom besoek het.Foto: Susan Cilliers
Bees Fourie, leier van die Bikers Against Bullies South Africa-saamryklub, kom Sondagoggend op sy Harley Davidson by die Abraham Kriel-kinderhuis in Potchefstroom aan. Foto: Susan Cilliers
Die bederfdag vir kinders is met gebed geopen. Foto: Susan Cilliers
Lara Christie (regs) van Kammaland in Randfontein en haar dogter, Anushka le Roux, met die perde. Hulle het ’n storie vertel van Shaheen (die wit perd). Foto: Susan Cilliers
Die kinders het aan Christie se lippe gehang terwyl sy hulle vertel het dat die wit perd, Shaheen, besonder klein was nadat hy gebore is. Hy is geskop en geboelie, maar Christie het hom begin oefen en hy het later kompetisies gewen. “Shaheen het al hoe meer sy beentjies begin lig en sy bors uitgesteek om te wys dat hy ’n wenner is. Hy moes hard werk om sy drome te bewaarheid. Hy het nooit gedink hy is nie die moeite werd omdat hy klein is nie.”
Ciska Grimbeek, ’n kinderversorger by die kinderhuis, het al verlede jaar besluit om die BABSA-saamryklub na die kinderhuis te nooi. “Die kinders moet leer jy mag nee sê vir boelies, en boelies met leer om op te hou.”
Christie Saayman, bestuurder: kindersorg by die kinderhuis, sê hulle probeer hul bes om die kinders vir vakansies uitgeplaas te kry nadat streng keuring gedoen is. Maar daar is altyd kinders wat hele vakansies agterbly.
“Altesaam 40 van ons 230 kinders bly hierdie vakansie in die kinderhuis. Dit is vir hulle sleg om agter te bly.”
Builders Buyer aan die Wes-Rand was ook een van die borge wat die dag moontlik gemaak het.
Meer oor: Motorfietse | Kinderhuis